PolyAgent/wiki_georgian_en_parallel_20231101 huggingface dataset:
ალექსანდრე ტერელაძე

ალექსანდრე ტერელაძე (დ. 18 აპრილი, 1922 — გ. 1 მარტი, 1976) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1962), დოცენტი (1965).
ბიოგრაფია
ალექსანდრე ტერელაძემ 1943 წელს ჩააბარა ბათუმის შოთა რუსთაველის სახელობის პედაგოგიურ ინსტიტუტში, საიდანაც 1945 წელს გადმოვიდა თბილისის სახელმწიფო უნივერსიტეტის გეოგრაფია-გეოლოგიის ფაკულტეტზე და 1948 წელს გეოგრაფიის სპეციალობით დაამთავრა. 1948–52 წლებში სწავლობდა ასპირანტურაში პროფესორ ბორის დობრინინის ხელმძღვანელობით. პედაგოგიური მოღვაწეობა თბილისის სახელმწიფო უნივერსიტეტის ფიზიკური გეოგრაფიის კათედრაზე დაიწყო.
ალექსანდრე ტერელაძემ საკანდიდატო დისერტაცია დაიცვა 1962 წელს თემაზე: „აჭარისა და ჩრდილო-აღმოსავლეთ ანატოლიის ფიზიკურ-გეოგრაფიული დახასიათება“. მის სადისერტაციო ნაშრომში მოცემულია იმ დროისათვის ნაკლებად შესწავლილი აჭარისა და ანატოლიის (აზიური თურქეთის) ჩრდილო-აღმოსავლეთი ნაწილის ფიზიკურ-გეოგრაფიული (ლანდშაფტები) დახასიათება. სამუშაო შესრულდა საველე დაკვირვებებისა და ლიტერატურულ წყაროების ანალიზისა და განზოგადების საფუძველზე. მისი ხანგრძლივი კვლევის ობიექტს წარმოადგენდა საქართველოს ნოტიო სუბტროპიკებისა და სამხრეთ საქართველოს ვულკანური მთიანეთის ბუნება წინააზის მიმდებარე ტერიტორიებით. მას ეკუთვნის ამ რეგიონებისადმი მიძღვნილი 40-მდე ნაშრომი, რომელთა დიდი ნაწილი გამოქვეყნებულია.
სქოლიო
ქართველი გეოგრაფები
ქართველი პედაგოგები
გეოგრაფიის მეცნიერებათა კანდიდატები
Aoteadrillia

Aoteadrillia is a genus of sea snails, marine gastropod mollusks in the family Horaiclavidae.
It was previously categorized within the subfamily Crassispirinae, Turridae.
Species
Species within the genus Aoteadrillia include:
† Aoteadrillia alpha (L. C. King, 1933)
† Aoteadrillia apicarinata (P. Marshall & R. Murdoch, 1923)
† Aoteadrillia asper (Marwick, 1931)
Aoteadrillia bulbacea (Watson, 1881)
† Aoteadrillia callimorpha (Suter, 1917)
† Aoteadrillia consequens (Laws, 1936)
† Aoteadrillia exigua (Marwick, 1931)
Aoteadrillia finlayi Powell, 1942
† Aoteadrillia ihungia (Marwick, 1931)
Aoteadrillia otagoensis Powell, 1942
† Aoteadrillia waihuaensis Powell, 1942
Aoteadrillia wanganuiensis (Hutton, 1873)
Species brought into synonymy
Aoteadrillia chordata (Suter, 1908): synonym of Aoteadrillia wanganuiensis (Hutton, 1873)
Aoteadrillia rawitensis (Hedley, 1922): synonym of Austrodrillia rawitensis Hedley, 1922
Aoteadrillia thomsoni Powell, 1942: synonym of Aoteadrillia wanganuiensis (Hutton, 1873)
Aoteadrillia trifida Powell, 1942: synonym of Aoteadrillia wanganuiensis (Hutton, 1873)
References
Bouchet P., Kantor Yu.I., Sysoev A. & Puillandre N. (2011) A new operational classification of the Conoidea. Journal of Molluscan Studies 77: 273-308.
External links
Tucker, J.K. 2004 Catalog of recent and fossil turrids (Mollusca: Gastropoda). Zootaxa 682:1-1295.
Horaiclavidae
Gastropods of New Zealand
Gastropod genera
ჩიჩახვა ჩიბუხასებრნი

ჩიჩახვა ჩიბუხასებრნი — მიწის ფრინველთა ოჯახი მეჭვავიასნაირთა რიგისა. ცნობილია 2 გვარი (Thinocorus, Attagis) ორ-ორი სახეობით. მათი სხეულის სიგრძეა 18-დან (პატაგონიური ჩიჩახვა ჩიბუხა, T. rumicivorus) 30 სმ-მდე (წითურმუცელა ატაგისი, A. gayi), მასა შესაბამისად 50–60 გ და 300–400 გ. გარეგნულად მტრედს ჰგვანან: ტანი მომრგვალოა, თავი პატარა, ნისკარტი და ფეხები მოკლე. ნესტოები არ არის გამჭოლი, დაფარულია კანის სარქველებით. ფრთები გრძელი და მახვილი; ბოლო მოკლე, მომრგვალებული. წინა თითები გრძელია, უკანა თითი — მოკლე, წამოწეული. ჩიჩახვი კარგადაა განვითარებული (აქედან სახელწოდება). შეფერილობა ზევიდან შემნიღბველია (ბუმბულების მუქი ცენტრები შემოვლებულია ჟანგმიწოვანი ან ყავისფერი წვეროებით, რაც ქერცლისებრ მოხატულობას წარმოქმნის), მუცელი თეთრი ან წითურია. Thinocorus-ის გვარის მამლები დედლისაგან გამოირჩევიან მოცისფრო-რუხი ფერის მკერდით. ჩიჩახვა ჩიბუხასებრნი უმთავრესად ბინადრობენ სამხრეთ ამერიკის (ეკვადორიდან კუნძულ ცეცხლოვან მიწამდე) ცივი მთების (ზღვის დონიდან 5500 მეტრამდე) სტეპებსა და ნახევარუდაბნოებში; პატაგონიური ჩიჩახვა ჩიბუხა ბინადრობს ჩილეს მშრალ მთისწინეთებსა და სანაპიროებზე. იკვებებიან მცენარეების წყლიანი ვეგეტატიური ნაწილებით და თესლებით. მონოგამური ფრინველები არიან. ბუდე არაღრმა ორმოა, რომელიც ხმელი ბალახეული მასალებითაა ამოფენილი; დედალი საკვების ძიების დროს (1 საათამდე) ბუდეს ამ ბალახებით მალავს. დებს 4 ცალ მსხლის ფორმის კვერცხს; ინკუბაცია დაახლ. 26 დღე გრძელდება. ბარტყები ფრენის უნარს 7 დღეში იძენენ. გამრავლების სეზონის გარდა მომთაბარეობენ მცირე გუნდებად.
კლასიფიკაცია
ჩიჩახვა ჩიბუხა (Thinocorus)
რუხთავა ჩიჩახვა ჩიბუხა (Thinocorus orbignyianus)
პატაგონიური ჩიჩახვა ჩიბუხა (Thinocorus rumicivorus)
ატაგისი (Attagis)
მაგელანის ატაგისი (Attagis malouinus)
წითურმუცელა ატაგისი (Attagis gayi)
ლიტერატურა
სქოლიო
რომანეთი

რომანეთი — სოფელი საქართველოში, იმერეთის მხარის ვანის მუნიციპალიტეტში (საპრასიის თემი), მდებარეობს მდინარე ძულუხურის (სულორის მარჯვენა შენაკადი) ნაპირებზე. ზღვის დონიდან 320 მეტრი. ვანიდან 18 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 276 ადამიანი.
ლიტერატურა
სქოლიო
ვანის მუნიციპალიტეტის სოფლები
ქვეყნების სია ერთ სულ მოსახლეზე მშპ-ის (მუპ) მიხედვით

ქვეყნების სია ერთ სულ მოსახლეზე მშპ-ის (მუპ) მიხედვით
მოცემულ სტატიაში მოყვანილია მსოფლიოს ქვეყნების ჩამონათვალი მათი ერთობლივი შიდა პროდუქტის მიხედვით მსყიდველობითუნარიანობის პარიტეტის მიხედვით ერთ სულ მოსახლეზე — მთლიანი საბოლოო პროდუქტისა და მომსახურების ღირებულება წარმოებული ქვეყნის მოსახლეობის მიერ მოცემულ წელიწადში გაყოფილი ამავე წლის მოსახლეობის საშუალო რაოდენობაზე.
ეშპ-ის ზომა დოლარში მოღებულია მსყიდველობითუნარიანობის პარიტეტის გათვლით. ეს გამოთვლები ემყარება სხვადასხვა ორგანიზაციების მონაცემებს, მათ შორის საერთაშორისო სავალუტო ფონდს, პენსილვანიის უნივერსიტეტსა და მსოფლიო ბანკს. ეს გათვლები მიახლოებითია და არა მყარი ფაქტები და ამგვარად მათი გამოყენება ან მათზე დაყრდნობა გარკვეულ სიფრთხილეს საჭიროებს.
ეროვნული სიმდიდრის შედარებისას ხშირად იყენებენ ნომინალურ ეშპ-ს, რაც არ ითვალისწინებს სხვადასხვა ქვეყანაში არსებულ ცხოვრების ღირებულებებს შორის განსხვავებას. თუმცა ნომინალური ეშპ-ს მონაცემთა გამოყენების უპირატესობა იმაში მდგომარეობს, რომ ის ნაკლებად ემყარება ვარაუდს, და რომ ის უფრო ზუსტად ასახავს ამა თუ იმ ქვეყნის მოსახლეობის წვლილს გლობალურ ეკონომიკაში.
ქვემოთ მოყვანილ ცხრილში გამოყენებულია მონაცემები საერთაშორისო სავალუტო ფონდის 180 წევრი ქვეყნისთვის 2015 წელს. მონაცემები მოყვანილია საერთაშორისო დოლარში.
იხილეთ აგრეთვე
მთლიანი შიდა პროდუქტი
ქვეყნების სია მშპ-ის (მუპ) მიხედვით
ქვეყნების სია მშპ-ის (ნომინალი) მიხედვით
ქვეყნების სია ერთ სულ მოსახლეზე მშპ-ის (ნომინალი) მიხედვით
ქვეყნების სია ადამიანის განვითარების ინდექსის მიხედვით
მსყიდველობითი უნარის პარიტეტი
წყარო
საერთაშორისო სავალუტო ფონდი, მსოფლიო ეკონომიკური მდგომარეობის მონაცემთა ბაზა, აპრილი, 2006
სქოლიო
ეკონომიკა
ფლორიანოპოლისი

ფლორიანოპოლისი — ქალაქი სამხრეთ ბრაზილიაში, სანტა-კატარინას შტატის დედაქალაქი. ქალაქის ცენტრი კ. სანტა-კატარინას დასავლეთ სანაპიროზე მდებარეობს და მატერიკს ბრაზილიაში ყველაზე გრძელი ხიდით უკავშირდება. ქალაქი შედის ფლორიანოპოლისის აგლომერაციის შემადგენლობაში.
ისტორია
ქალაქი დაარსდა 1726 წლის 23 მარტს. ესპანელი კოლონიზატორები კუნძულზე 1542 წელს გამოჩნდნენ, ხოლო 1675 წლიდან ტერიტორია მთლიანად პორტუგალიელების ხელში გადავიდა, რომლებმაც 1726 წელს დააარსეს ქალაქი და უწოდეს დეშტერუ (Desterro). 1894 წელს პრეზიდენტ ფლორიანუ პეიშოტუს პატივსაცემად ქალაქს დღევანდელი სახელი უწოდეს.
რესურსები ინტერნეტში
ფლორიანოპოლისი, სანტა-კატარინა – ოფიციალური საიტი
ბრაზილიის ქალაქები
ანატოლი ილინი

ანატოლი ილინი (დ. 27 ივნისი, 1931, მოსკოვი, რსფსრ, სსრ კავშირი — გ. 10 თებერვალი, 2016, მოსკოვი, რუსეთი) — რუსი და საბჭოთა ფეხბურთელი, თავდამსხმელი. იცავდა მოსკოვის „სპარტაკისა“ და საბჭოთა კავშირის ეროვნული ნაკრების ღირსებას. საბჭოთა კავშირის ხუთგზის (1952, 1953, 1956, 1958, 1962) ჩემპიონი და საბჭოთა კავშირის თასის (1958) მფლობელი მოსკოვის „სპარტაკის“ შემადგენლობაში. 1956 წლის ოლიმპიური ჩემპიონი, ჰელსინკის 1952 წლის ოლიმპიური თამაშებისა და 1958 წლის შვედეთის მსოფლიო ჩემპიონატის მონაწილე საბჭოთა კავშირის ეროვნული ნაკრების შემადგენლობაში. საბჭოთა კავშირის სპორტის დამსახურებული ოსტატი (1957). საპატიო ნიშნის ორდენისა (1957) და მეგობრობის ორდენის კავალერი (1997).
შვიდჯერ იყო დასახელებული საბჭოთა კავშირის წლის 33 საუკეთესო ფეხბურთელის სიაში. აქედან ექვსჯერ პირველ ნომრად.
სანაკრებო კარიერა
1952–1959 წლებში საბჭოთა კავშირის ეროვნული ნაკრების ღირსებას იცავს, რომლის შემადგენლობაში 31 შეხვედრას ატარებს და 16 ბურთი გააქვს.
მელბურნის 1956 წლის ოლიმპიური თამაშების საფეხბურთო ტურნირის ფინალში იუგოსლავიის ეროვნული ნაკრების წინააღმდეგ გატანილი გამარჯვების მომტანი ერთადერთი გოლის ავტორი.
პირველი გოლის ავტორი ევროპის ჩემპიონატების გათამაშების ისტორიაში. ანატოლი ილინმა აღნიშნული გოლი 1958 წლის 28 სექტემბერს უნგრეთის ეროვნული ნაკრების წინააღმდეგ მატჩის მე-4 წუთზე გაიტანა. შეხვედრა მოსკოვში, ლენინის სახელობის ცენტრალურ სტადიონზე გაიმართა და მას ასი ათასზე მეტი გულშემატკივარი დაესწრო. ეს იყო ევროპის თასის პირველი გათამაშების მერვედფინალური ორმატჩიანი ეტაპის პირველი დაპირისპირება, რომელიც საბჭოთა ნაკრების გამარჯვებით, ანგარიშით — 3–1 დასრულდა.
სტატისტიკა
მსოფლიო ჩემპიონატზე
ანატოლი ილინმა 1958 წლის მსოფლიო ჩემპიონატის 5 შეხვედრაში მიიღო მონაწილეობა და 2 ბურთი გაიტანა.
მიღწევები
საკლუბო
სპარტაკი მოსკოვი
საბჭოთა კავშირის ჩემპიონატი
ჩემპიონი: 1952, 1953, 1956, 1958, 1962
ვიცე-ჩემპიონი: 1954, 1955,
ბრინჯაოს პრიზიორი: 1957, 1961
საბჭოთა კავშირის თასი
თასის მფლობელი: 1958
ფინალისტი: 1952, 1957
ინდივიდუალური
საბჭოთა კავშირის ჩემპიონატის საუკეთესო ბომბარდირი: 1954, 1958
საბჭოთა კავშირის სპორტის დამსახურებული ოსტატი: 1957 № 1139
გრიგორი ფედოტოვის კლუბის წევრი: 106 გოლი
№1: 1952, 1953, 1955, 1956, 1957, 1958
№2: 1959
ლიტერატურა
ბიბლიოგრაფია
რესურსები ინტერნეტში
ანატოლი ილინი — ფიფა-ს ჩანაწერი
სქოლიო
დაბადებული 1931
დაბადებული 27 ივნისი
გარდაცვლილი 2016
გარდაცვლილი 10 თებერვალი
მოსკოვში გარდაცვლილები
რუსი ფეხბურთელები
საბჭოთა ფეხბურთელები
საბჭოთა კავშირის საფეხბურთო ჩემპიონატის ფეხბურთელები
მოსკოვის სპარტაკის ფეხბურთელები
ერთი კლუბის ფეხბურთელები
საბჭოთა კავშირის ნაკრების ფეხბურთელები
1958 წლის მსოფლიო საფეხბურთო ჩემპიონატის ფეხბურთელები
გრიგორი ფედოტოვის კლუბის წევრები
ანა კათარინა ბრანდენბურგელი

ანა კათარინა ბრანდენბურგელი (დ. 26 ივნისი, 1575 — გ. 8 აპრილი, 1612) — ჰოენცოლერნთა დინასტიის წარმომადგენელი. დანიისა და ნორვეგიის დედოფალი 1597-1612 წლებში როგორც კრისტიან IV-ის პირველი მეუღლე. მეფე ფრედერიკ III-ის დედა.
ბიოგრაფია
ანა კათარინა დაიბადა 1575 წლის 26 ივნისს ჰალეში. იგი იყო ბრანდენბურგის კურფიურსტ იოაკიმ ფრიდრიხისა და მისი ცოლის, კათარინა ბრანდენბურგ-კუიშტრინელის ქალიშვილი. 1595 წელს, გერმანიაში მოგზაურობისას მას დანიისა და ნორვეგიის მეფე კრისტიან IV შეხვდა, რომელმაც მაშინვე გადაწყვიტა მასზე დაქორწინება. 1596 წელს ანა კათარინა და მისი მშობლები კრისტიანის კორონაციას დაესწრნენ.
1597 წლის 27 ნოემბერს, კრისტიან IV და ანა კათარინა დაქორწინდნენ, რითაც იგი დანიისა და ნორვეგიის დედოფალი გახდა. საქორწილო ცერემონია ქვემო იუტლანდში, ჰადერსლევჰუსის სასახლეში შედგა. იგი დედოფლად 1598 წელს ეკურთხა. მასა და კრისტიანს სულ ექვსი შვილი შეეძინათ, რომელთაგან მხოლოდ სამმა ვაჟმა მიაღწია სრულწლოვანებამდე. მისი გადარჩენილი ვაჟებიდან უფროსი მამის გარდაცვალებამდე გარდაიცვალა უშვილოდ, ნაბოლარა მოკლეს, ხოლო შუათანა კი ტახტზე ავიდა.
მართალია ანა კათარინა კრისტიან IV-ის ერთადერთი დედოფალია, მაგრამ მის შესახებ ბევრი არაფერია ცნობილი. ეს იმის გამოა, რომ იგი მეტად წყნარი და აპოლიტიკური ქალი იყო. დედოფალი მეფეს ყოველთვის თან დაჰყვებოდა ოფიციალურ ვიზიტებსა და მიღებებზე. ცნობილია, რომ ანა კათარინა ღრმად მორწმუნე ადამიანი იყო. არც ისაა ცნობილი, ქორწინებაში ბედნიერი იყო თუ არა, მაგრამ მის ქმარს უამრავი საყვარელი ჰყავდა. დედოფალ ანა კათარინას ბრძანებით წამოიწყეს როზენბორგის სასახლის მშენებლობა და მისი ინტერიერიც დედოფლის გემოვნებითაა მოწყობილი.
დედოფალი ანა კათარინა გარდაიცვალა 1612 წლის 8 აპრილს, 36 წლის ასაკში, კოპენჰაგენში. 1615 წელს, კრისტიანმა მეორედ იქორწინა თავის საყვარელზე.
შვილები
მკვდარშობილი ვაჟი (1598);
ფრედერიკი (1599), გარდაიცვალა ჩვილი;
კრისტიანი (1603-1647), დანიისა და ნორვეგიის კრონპრინცი, ცოლად შეირთო მაგდალენა სიბილა საქსონიელი, მაგრამ შვილები არ ჰყოლია;
სოფია (1605), გარდაიცვალა ჩვილი;
ელიზაბეთი (1606-1608), გარდაიცვალა მცირეწლოვანი;
ფრედერიკ III (1609-1670), დანიისა და ნორვეგიის მეფე, ცოლად შეირთო სოფია ამალია ბრაუნშვაიგ-ლიუნებურგელი, რომელთანაც შეეძინა შვილები;
ულრიკი (1611-1633), შვერინის მთავარ-ეპისკოპოსი;
ლიტერატურა
Arvidsson, Bengt, „Dydefuld“, „gudfryktig“ och „føyelig“. Om fromhet och fromhetsideal i Drottning Anna Catharinas (1575–1612) miljö. In: Kirkehistoriske samlinger. Kopenhagen 1988.
J. A. Fridericia: Anna Cathrine. In: Carl Frederik Bricka (Hrsg.): Dansk biografisk Lexikon. Tillige omfattende Norge for Tidsrummet 1537–1814. 1. Auflage. Band 1: Aaberg–Beaumelle. Gyldendalske Boghandels Forlag, Kopenhagen 1887, S. 287–288 (dänisch, runeberg.org).
Eduard Maria Oettinger: Geschichte des dänischen Hofes. Hoffmann und Campe, 1857, S. 24 f.
Ernst Daniel Martin Kirchner: Die Churfürstinnen und Königinnen auf dem Throne der Hohenzollern. Wiegandt & Grieben, 1867, S. 101 f.
დაბადებული 26 ივნისი
დაბადებული 1575
გარდაცვლილი 8 აპრილი
გარდაცვლილი 1612
ჰოენცოლერნები
დანიის დედოფლები
ნორვეგიის დედოფლები
აკოსტის მუნიციპალიტეტი (მონაგასი)

აკოსტის მუნიციპალიტეტი (მონაგასი)
აკოსტის მუნიციპალიტეტი — მუნიციპალიტეტი ვენესუელაში, მონაგასის შტატში, წარმოადგენს მონაგასის შტატის 13 მუნიციპალიტეტიდან ერთ-ერთს. დედაქალაქია სან-ანტონიო-დე-კაპაიაკუარი, ფართობი 957 კმ². ვენესუელის ეროვნული სტატისტიკის ინსტიტუტის 2010 წლის მოსახლეობის აღწერის მიხედვით აკოსტის მუნიციპალიტეტში ცხოვრობდა 19 138 ადამიანი. მოსახლეობის სიმჭიდროვე შეადგენს 25,6 ადამიანს 1 კვადრატულ კილომეტრზე.
იხილეთ აგრეთვე
ვენესუელის მუნიციპალიტეტები
მონაგასის შტატი
მონაგასის შტატის მუნიციპალიტეტები
უილიამ დუაიტ უიტნი

უილიამ დუაიტ უიტნი (დ. 9 თებერვალი, 1827 — გ. 9 ივნისი, 1894) — ამერიკელი ენათმეცნიერი. მისი კვლევის ძირითადი სფერო იყო ინდოლოგია. ავტორია „სანსკრიტის გრამატიკისა“.
ბიოგრაფია
1845 წელს დაამთავრა უილიამზ-კოლეჯი ნორთჰემპტონში. 1854 წლიდან იყო იელის უნივერსიტეტის პროფესორი. 1869 წელს იყო ამერიკის ფილოლოგთა ასოციაციის შექმნის ერთ-ერთი ინიციატორი და პირველი პრეზიდენტი. 1857-1884 წლებში იყო ამერიკის აღმოსავლეთმცოდნეობის საზოგადოების მდივანი, ხოლო 1884-1890 წლებში მისი პრეზიდენტი.
ლიტერატურა
ამერიკელი ენათმეცნიერები
დაბადებული 1827
დაბადებული 9 თებერვალი
გარდაცვლილი 1894
გარდაცვლილი 9 ივნისი
სპორტი არგენტინაში

სპორტი არგენტინაში
არგენტინაში სპორტის საკმაოდ ბევრი სახეობაა გავრცელებული. უპირველეს ყოვლისა, ეს გამოწვეულია მოსახლეობის მულტიკულტურულობით და რბილი ამინდით. ყველაზე პოლულარული სპორტია ფეხბურთი. სპორტის სხვა სახეობებიდან, რომლებიც პროფესიუნალურ თუ სამოყვარულო დონეზეა გავრცელებული, აღსანიშნავია: ათლეტიზმი, ავტოსპორტი, კალათბურთი, კრივი, ველოსპორტი, ბალახის ჰოკეი, თევზაობა, გოლფი, ხელბურთი, ალპინიზმი, ცხენბურთი, ციგურული ჰოკეი, ნიჩბოსნობა, რაგბი, აფრით ცურვა, თხილამურებზე სრიალი, ცურვა, ჩოგბურთი და ფრენბურთი. სპორტის ამ სახეობების უმრავლესობა, სანაკრებო დონეზეა, მაგრამ მათ შორის გამონაკლისია ჩოგბურთი, კრივი და გოლფი. მიუხედავად იმისა, რომ ცხენბურთი (Pato) არგენტინის ეროვნული სპორტია, ის არც ისე პოპულარულია.
ფეხბურთი
არგენტინის ეროვნული საფეხბურთო ნაკრები იმ რვა ქვეყნის ნაკრებთა რიცხვს მიეკუთვნება, რომელთაც მსოფლიოს ჩემპიონატი აქვთ მოგებული. ნაკრებმა ორჯერ მოიპოვა ფიფას მსოფლიო თასი (1978 და 1986 წლებში), ორჯერ დაეუფლა ოლიმპიური ოქროს მედალს (2004 და 2008 წლებში), ოთხჯერ კოპა ამერიკის თასს, ერთხელ კონფედერაციის თასს და ექვსჯერ ფიფას ოც წლამდელთა ჩემპიონატის თასს. არგენტინულ საფეხბურთო კლუბებს მოპოვებული აქვთ რეკორდული რაოდენობის, ლიბერტადორესის 22 თასი და 9-ჯერ საკონტინენტთაშორისო თასი. არგენტინის პრიმერა დივიზიონი უმაღლესი დონის საშინაო ჩემპიონატია. ქვეყნის ყველაზე ცნობილი, ისტორიული და სათაყვანებელი ფეხბურთელია დიეგო მარადონა.
1995 წლიდან არგენტინას ჰყავს ქალთა ეროვნული საფეხბურთო ნაკრებიც.
კალათბურთი
კალათბურთი არგენტინაში ასევე საკმაოდ პოპულარულ სპორტის სახეობას წარმოადგენს, განსაკუთრებით პროვინციებში. საკალათბურთო კლუბების ასოციაცია ორგანიზებას უწევს ეროვნულ საკალათბურთო ლიგას (Liga Nacional de Básquet), რომელიც ქვეყნის ლიგებს შორის უმაღლესია. არგენტინის ეროვნულმა საკალათბურთო ნაკრებმა 1950 წელს ფიბა-ს მსოფლიო ჩემპიონატში გაიმარჯვა. მიუხედავად ამისა 2000-იან წლებამდე კალათბურთი არგენტინაში დიდი პოლულარობით ვერ სარგებლობდა, სანამ ეროვნულმა ნაკრებმა 2004 წლის ათენის ზაფხულის ოლიმპიურ თამაშებში ოქროს მედალი არ მოიპოვა. ასევე, 2002 და 2006 წლების მსოფლიო ჩემპიონატზე შესაბამისად მეორე და მეოთხე ადგილი დაიკავა.
იხილეთ აგრეთვე
ფეხბურთი არგენტინაში
რესურსები ინტერნეტში
არგენტინის სპორტის დეპარტამენტის ოფიციალური საიტი
Argentina cuna de campeones: 60 años de títulos mundiales Clarín, 2005.
არგენტინის საფეხბურთო კლუბების გერბები
Información, estadísticas y noticias actualizadas del fútbol del interior argentino
Información y estadísticas del fútbol del interior argentino
Rugby argentino: Los Pumas, URBA, Tucumán, Córdoba, Litoral, Cuyo y el resto de la actividad del país El Rugbier, 2006.
Todo el rugby del Litoral y el país
Datos históricos
Sitio Oficial de la Liga Nacional de Clubes de Básquetbol
Sitio Oficial de la Asociación Argentina de Tenis
Información, estadísticas e historia del deporte argentino y mundial
Sitio Web Oficial de FAA
"La natación argentina en las olimpíadas de Londres de 1948", Andarivel 14.
Secretaría de Deportes del Gobierno de la Provincia de Buenos Aires
Asociacion argentina de golf
არგენტინული სპორტი
აპოლონიოს როდოსელი

აპოლონიოს როდოსელი (დ. ძვ. წ. 295 — გ. ძვ. წ. 215) — გამოჩენილი ალექსანდრიელი ეპიკოსი, სწავლული, პოეტი.
ბიოგრაფია
დაიბადა ძვ.წ. 295 წელს ალექსანდრიაში. იყო კალიმაქეს მოწაფე და შემდეგ მეტოქე. მერე ლიტერატურულ მოქიშპეებს გაერიდა, როდოსზე გადასახლდა და დაამუშავა „არგონავტიკის“ პირველი ვარიანტი, რომელიც კალიმაქემ და სხვა მოღვაწეებმა სასტიკად გაუკრიტიკეს. ამიტომ შექმნა ახალი ვარიანტი, რამაც დიდად განუთქვა სახელი. ეს წიგნი მრავალგზის ითარგმნა თითქმის ყველა ევროპულ ენაზე და იმდენად მნიშვნელოვანია, რომ როდოსელ მგოსანს თვით ვალერიუს ფლაკუსი და ვერგილიუსი ბაძავდნენ, იყენებდნენ და სწავლობდნენ. მართალია, მან სრულყოფილი ოსტატობით ვერ განახორციელა გაბედული მიზანი, ჰომეროსის დიდი ეპოსი უნდა აღვადგინოო, მაგრამ მისმა ეპოსმაც ლიტერატურის ისტორიაში წარუშლელი კვალი დატოვა და წყაროს მნიშვნელობა შეიძინა.
ლიტერატურა
აპოლონიოს როდოსელი. [რედ. ა. ურუშაძე].(1970). არგონავტიკა. თბილისი: „მეცნიერება“.
რესურსები ინტერნეტში
Life of Apollonius, from the scholia
P.Oxy. 1241
ძველი ბერძენი პოეტები
ბერძნული ლიტერატურა
დაბადებული ძვ. წ. 295
გარდაცვლილი ძვ. წ. 215
უნგია

უნგია — ქალაქი და მუნიციპალიტეტი კოლუმბიაში, ჩოკოს დეპარტამენტში.
2005 წლის მონაცემებით, მოსახლეობა 10.446 ადამიანს შეადგენდა. ფართობი 1.307 კმ²-ია.
იხილეთ აგრეთვე
ჩოკოს დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ჩოკოს დეპარტამენტის მუნიციპალიტეტები და ქალაქები
Brezno District

Brezno District is a district in
the Banská Bystrica Region of central Slovakia. It was first established in 1923 and in its present borders exists from 1996.
Municipalities
References
Districts of Slovakia
Geography of Banská Bystrica Region
ნერეო როკო

ნერეო როკო (დ. 20 მაისი, 1912 — გ. 20 თებერვალი, 1979) — იტალიელი ფეხბურთელი და ფეხბურთის მწვრთნელი. თამაშობდა ნახევარმცველის პოზიციაზე. კარიერა იტალიურ გუნდებში აქვს გატარებული, მათგან გამოსარჩევია „ნაპოლი“. მისი სამწვრთნელო კარიერა უფრო შთამბეჭდავია ვიდრე საფეხბურთო რადგან მან „მილანის“ მწვრთნელობისას მოიგო სერია A და ევროპული თასები.
მიღწევები
სამწვრთნელო
მილანი
სერია A (2): 1961–62, 1967–68
იტალიის თასი (3): 1971–72, 1972–73, 1976–77
ევროპის თასი (2): 1962–63, 1968–69
უეფა-ს თასების მფლობელთა თასი (2): 1967–68, 1972–73
საკონტინენტთაშორისო თასი (1): 1969
ბიბლიოგრაფია
Giuliano Sadar, El Paron — Biografia di Nereo Rocco, LINT Editoriale, Trieste, edizione italiana . ISBN 88-8190-025-4
რესურსები ინტერნეტში
Quanto ci manca Rocco
Nereo Rocco (di Gianni Brera)
სქოლიო
დაბადებული 20 მაისი
დაბადებული 1969
გარდაცვლილი 20 თებერვალი
გარდაცვლილი 1979
იტალიელი ფეხბურთელები
სერია A-ს ფეხბურთელები
ნაპოლის ფეხბურთელები
პადოვის ფეხბურთელები
იტალიის ნაკრების ფეხბურთელები
იტალიელი ფეხბურთის მწვრთნელები
სერია A-ს მწვრთნელები
მილანის მწვრთნელები
ფიორენტინას მწვრთნელები
Dolichoderus siggii

Dolichoderus siggii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
ფიჭვნარის განძი

ფიჭვნარის განძი — ქობულეთის ჩრდილოეთ უბანში — ფიჭვნარში 1948 წელს აღმოჩენილი ვერცხლის მონეტების განძი. შემორჩენილია 102 სინოპური დრაქმა, რომელთა ემისია ძვ. წ. IV საუკუნის შუა წლებში წარმოებდა. შუბლზე გამოსახულია ნიმფა სინოპეს მარცხნივ მიბრუნებული თავი, ზურგზე — მარცხნივ მიმართული, ფრთებგაშლილი, დელფინზე მჯდომი არწივი. მის ფრთებქვეშ მაგისტრატის, ხოლო გამოსახულების ქვემოთ ქალაქის სახელის აღმნიშვნელი ბერძნული შემოკლებული წარწერებია. აქვეა 58 ცალი კოლხური ნახევარდრაქმა (ადამიანისა და ხარის თავების გამოსახულებით). განძის სინოპური მონეტები მოჭრილია ძვ. წ. 350—245 წლებში. განძი ჩაფლული უნდა იყოს ძვ. წ. IV საუკუნის 50—40-იან წლებში. ფიჭვნარის განძის ნაწილი ინახება აჭარის სახელმწიფო მუზეუმში, ნაწილი კი სიმონ ჯანაშიას სახელობის სახელმწიფო მუზეუმში.
ლიტერატურა
საქართველოში აღმოჩენილი განძები
უტიაგანოვო (ბურაევოს რაიონი)

უტიაგანოვო (ბურაევოს რაიონი)
უტიაგანოვო — სოფელი რუსეთის ფედერაციაში, ბაშკირეთის რესპუბლიკის ბურაევოს რაიონში.
2010 წლის მონაცემებით სოფელში ცხოვრობს 135 ადამიანი. რაიონულ ცენტრ ბურაევოდან დაშორებულია 8 კილომეტრით. უახლოესი რკინიგზის სადგურია იანაული, რომელიც დაშორებულია 76 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
რესურსები ინტერნეტში
Совет муниципальных образований Республики Башкортостан.
სქოლიო
ბურაევოს რაიონის სოფლები
მოლაშიხალი

მოლაშიხალი — სოფელი აზერბაიჯანში, გაბალის რაიონში.
რესურსები ინტერნეტში
გაბალის რაიონის სოფლები
ანსოატეგი

ანსოატეგი — ვენესუელის 23 შტატიდან სიდიდით მეექვსე. შტატის დედაქალაქია ბარსელონა, ფართობი 43 300 კმ²-ია, მოსახლეობა შეადგენს 1 477 900 ადამიანს (2007 წლის აღწერით), ხოლო სიმჭიდროვე – 34,13 ად/კმ².
ისტორია
სახელი ანსოატეგი ეწოდა, დიდი გმირის, ხოსე ანტონიო ანსოატეგის (1789-1819) პატივსაცემად. ქალაქი ბარსელონა, რომელიც ახლა შტატის დედაქალაქი და ინდუსტრიული ცენტრია, დაარსდა 1677 წელს. თავიდან ანსოატეგის შტატი შედიოდა კუმანის პროვინციაში, რომელიც Captaincy General of Venezuela შემადგენლობაში იყო სხვა პროვინციებთან (გუაიანა, მარაკაიბო, კარაკასი, მარგარიტა და ტრინიდადი) ერთად. 1810 წელს გამოეყო კუმანის პროვინციას. დღევანდელი სახით მხოლოდ 1909 წელს მოხდა პოლიტიკური განლაგების ჩამოყალიბება.
გეოგრაფია
ანსოატეგი მდებარეობს ქვეყნის ჩრდილოეთით. მას აღმოსავლეთიდან ესაზღვრება მონაგასის და სუკრეს შტატები, სამხრეთიდან — ბოლივარის, დასავლეთიდან — გუარიკოს, ჩრდილო-დასავლეთიდან — მირანდის შტატი, ხოლო ჩრდილოეთიდან — კარიბის ზღვა.
მოსახლეობა
2007 წლის მოსახლეობის აღწერის მონაცემების მიხედვით, ანსოატეგის შტატის მოსახლეობა 1 477 900 შეადგენს.
ეკონომიკა
ანსოატეგის შტატის ეკონომიკის ძირითადი რესურსია ნავთობი. იგი გაერთიანებულია ლათინურ ამერიკაში არსებულ ერთ-ერთ უმსხვილეს ნავთობპროდუქტების მწარმოებელ კომპანიაში — „Complejo Petroquímico de Jose“. შტატში ასევე განვითარებულია ტურიზმი და თევზაობა.
მუნიციპალიტეტები
ანსოატეგის შტატი მოიცავს 21 მუნიციპალიტეტს, ესენია:
იხილეთ აგრეთვე
ვენესუელის შტატები
რესურსები ინტერნეტში
შტატის ოფიციალური საიტი
ვენესუელის შტატები
Lasioglossum daggetti

Lasioglossum daggetti — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1916 წელს.
იხილეთ აგრეთვე
Lasioglossum-ის სახეობების სია
სქოლიო
daggetti
ობერლაა (ვენის მეტრო)

ობერლაა (ვენის მეტრო)
ობერლაა — ვენის მეტროპოლიტენის სადგური. მდებარეობს U1 ხაზზე და შედგება 2 ბაქნისაგან. სადგური გაიხსნა 2017 წელს.
რესურსები ინტერნეტში
ვენის მეტროპოლიტენის საიტი
ვენის მეტროსადგურები
პუებლო-ლიბრეს რაიონი

პუებლო-ლიბრეს რაიონი — რაიონი პერუში, ანკაშის რეგიონის უაილასის პროვინციაში. მდებარეობს ზღვის დონიდან 2492 მეტრზე. 2007 წლის მონაცემებით, მოსახლეობა 6 897 ადამიანს შეადგენდა, სიმჭიდროვე 52.65 ადამიანი კმ²-ზე. ფართობი 130.99 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ანკაშის რეგიონის რაიონები
უაილასის პროვინციის რაიონები